**Csongrád Város Polgármesterétől**

Száma: Önk/179-1/2024.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testülete**

**2024. október 3-ai ülésére**

**Tárgy:** Az Alsó- Tisza-menti Önkormányzati Társulás Társulási Tanácsába polgármester személyének delegálása

**Tisztelt Képviselő-testület!**

Önkormányzatunk alapító tagja az Alsó- Tisza-menti Önkormányzati Társulásnak (a továbbiakban: Társulás), melyet Csongrád járás négy települése (Csongrád város, Felgyő, Tömörkény és Csanytelek községek) Társulási Megállapodás megkötésével hozott létre. A Társulás legfőbb szerve a *Társulás Társulási Tanácsa,* vezetője az *Elnök,* mely tisztséget a Társulás székhely településének *polgármestere tölt be* (szokásjog szerint) akként, hogy a Társulás Tagjai sorai közül választják meg, akárcsak a helyettesítését ellátó Alelnök személyét.

A Társulás működését elsősorban a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szabályozza, melynek 93. § 2. pontja értelmében *a Társulási Megállapodás tartalmazza a társulás tagjainak nevét, székhelyét, képviselőjét, akinek személyén* az Mötv. 41. § (1) bekezdését alkalmazva, a polgármestert kell érteni, mivel ezen szakasz rögzíti, hogy *a helyi önkormányzat képviselő-testületét a polgármester képviseli.* A Társulási Tanácsot a társult négy önkormányzat képviselő-testületei által *delegált tagok alkotják*. A Társulásnak az önkormányzat képviselő-testülete *szervei közé sorolását, az önkormányzati hatáskör társulásra való átruházását, az alól való kivételeket*  az Mötv. 42. § több pontja is szabályozza.

A 2024. június 09. napján lezajlott önkormányzati képviselő és polgármester választás eredményeként a tagönkormányzatok polgármestereinek személyében nem történt változás, ennek ellenére elkerülhetetlen a tárgyi határozatba foglalt eljárás lefolytatása. Ennek oka a több központi jogszabályban foglaltaknak való megfelelésen túl, a Magyar Államkincstár Csongrád-Csanád Vármegyei Igazgatósága által vezetett törzskönyvi nyilvántartásba való változás bejegyeztetése, a képviseleti joggal bíró személyi változás bejelentése akként, hogy a regnáló polgármesteri jogviszony 2024. szeptember 30. napján 24 órakor megszűnik és október 1. napján 0 órakor új jogviszony kezdődik, mely rendelkezést értelemszerűen az Elnök személyére és a Tagokra is alkalmazni kell. A Társulás Társulási Megállapodását a négy tagönkormányzat határozatába foglalt előzetes véleménye ismeretében kell a Társulásnak módosítania.

Az eddigi bevált gyakorlat szerint mind a négy tagönkormányzat a Társulás Társulási Tanácsába *képviselői joggal bíró polgármester személyét jelölte és egyben delegálta a tanács ülésén való részvételi és döntéshozatali rendbe,* az Mötv. 88. § (1) bekezdés alapján eljárva.

A Társulásba való *delegálás joga a képviselő-testületet illeti,* melynek módja a delegált személy (a polgármester) megbízásának határozatba való rögzítése, mellyel a település polgármestere igazolni tudja a képviseleti joga gyakorlásának jogalapját. A delegálás határozott időtartamhoz kötött, mivel az Mötv. 28. (1) bekezdése, a 63. §-a akként rendelkezik, hogy a *polgármester és a helyi önkormányzati képviselők jogai és kötelezettségei a megválasztással keletkeznek és a megbízatás megszűnésével érnek véget.* Ez a tétel az Alaptörvény 35. cikk (3) bekezdéséből vezethető le, miszerint a **polgármester megbízatása az új polgármester megválasztásáig tart.**

Az Mötv. 146/J. §-a a 2024. évi választáson ettől való eltérést határoz meg, miszerint az önkormányzati képviselők és polgármesterek megválasztása időpontján, a jogok gyakorlása és kötelezettségek teljesítése esetén 2024. október 1. napját kell mindenkor alkalmazni.

A fentiekre tekintettel, a Társulásba, az előző ciklus időszakára delegált tagönkormányzatot képviselni jogosult polgármester képviseleti joga megszűnik, így szükségessé válik az *új jogviszonyát kezdő polgármester személyének képviseleti joga alapján, a Társulás Társulási Tanácsába való delegálása.*

Tisztelt Képviselő-testület!

Indítványozom az előterjesztés megvitatását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta *„Az Alsó- Tisza-menti Önkormányzati Társulás Társulási Tanácsába polgármester személyének delegálása”* tárgyú előterjesztést és az alábbi döntést hozza:

1. A Képviselő-testület a Magyarország helyi önkormányzatairól szóló 2011. évi CLXXXIX. törvény 92. § (2) bekezdésében foglaltak szerint eljárva, az **Alsó- Tisza-menti Önkormányzati Társulás Társulási Tanácsába *Bedő Tamás polgármester személyét delegálja* -** atörvényen alapuló ***képviseleti joga*** gyakorlásán túl - a tagönkormányzati érdekek érvényesítésére. A megbízás időtartama 2024. október 1. napjától, a polgármesteri megbízatás megszűnéséig tart.

Határozatról értesítést kap:

* Képviselő-testület tagjai
* a Társulás székhelyének jegyzője és általa a
* Magyar Államkincstár Csongrád Megyei Igazgatósága (Szeged)

Csongrád, 2024. október 1.

Bedő Tamás

polgármester